				 З А П И С Н И К

 Од ВОНРЕДНАТА СЕДНИЦА на Советот на Општината Битола одржана на ден 26.11.2024 година.
	Вонредната седница се одржа во големата сала за седници на Советот на Општина Битола и почна со работа во 09:45 часот.
На вонредната седница присуствуваа 19 членови на Советот: Габриела Илиевска-Претседател на Советот, Марко Јосифовски,  Лидија Павловска, Методија Илиевски, Бојан Бојкоски, Анета Ѓоргиевска, Ленче Илиевска, Сашо Никовски, Јосиф Стевоски, Соња Петреска, Марта Ѓоргиевска, Александар Димовски,   Петар Николовски, Елена Кромидаровска Маховска, Борче Корлевски, Јадранка Павловска, Алмир Адемоски, Мирјана  Захариевска – Ралевска и Кире Климески .
На вонредната седница отсутни беа советниците: Марица Тодоровска,  Зоран Петковски, Михајло Вангелов, Златко Лозановски, Горан Велевски, Гаврил Трајковски, Жаклина Наумовска, Елизабета Тодоровска, Мерита Исмајловска, Кети Неделковска, Анастасија Трајковска  и Иван Чулаковски.
Конфликт на интереси по точките од дневниот ред немаше ниту еден советник.
На седницата присуствуваа гости, директор на ЈП Пелалинк  и јавни средствата за информирање.
Врз основа на член 40 ст.1 од Законот за Локална самоуправа („Службен Весник“ бр.05/2002), член 28 од Статутот на Општината Битола („Службен гласник на Општината Битола“ бр.10/05, 17/08 и 08/19) и член 53 ст.1 од Деловникот на Советот на Општината Битола („Службен гласник на Општината Битола“ бр.15/05),  ја отвори Вонредната седница.
Оправданоста за свикување на Вонредната седница беше прифатена од советници со (19 гласови ЗА).
За работа на Вонредната седница беше предложен и прифатен со (19 гласови  ЗА) следниот 

           			     Д Н Е В Е Н    Р Е Д


1. Дополнување на Планот за работа на МЈП Пелалинк – Битола за 2024 година.



1.
Борче Корлевски. Дали може објаснување од директорката зошто сега се прават измените на крајот од полугодие? Зошто во материјалите што ги добивме пишува за тековната година. 
Директорката на ЈП Пелалинк. Во планот за работа за 2024 година не беше влезена оваа линија. Децата останаа без превоз, а во меѓувреме за работа се пријави возач и имаме слободно возило, па да им се излезе во пресрет на децата. 
Борче Корлевски. Сега децата останаа  без превоз или од септември?
Директорка на ЈП Пелалинк. Од септември се без превоз. Не се правдам, но сите сте добро запознати дека на огласите за вработување многу тешко со пријавување на возачи.
Борче Корлевски. Од каде е личноста, дали е од Битола или од околината?
Директорка на ЈП Пелалинк објасни дека личноста која сега ќе биде ангажирана на местото возач во ЈП Пелалинк ќе биде времено вработување преку Агенција и е од Битола. Во иднина ќе се извади оглас за сите возачи кои се преку Агенција за вработување да добијат статус на неопределено, но сега заради итноста се вака со Договор на определено. Што се однесува до линијата ќе почне да се сообраќа од 1 декември.
Габриела Илиевска. Ако од септември децата немаат превоз, зошто денес се прави вонредна седница за тоа а не се направи претходно измена на план ? Зошто таа линија не беше предвидена никаде?
Директор на ЈП Пелалинк. На ова прашање немаше одговор. Посочи контакт од општинската администрација за сегашната ситуација.
Мирјана Захариевска – Ралевска. Дали се 2 ученици на новата линија Кременица – Шехерезада ?
Директор на ЈП Пелалинк. Вкупно се 19 деца, од кои за две крајна дестинација е Кременица.
Борче Корлевски. Дали за месеците наназад за кои децата немаа превоз ќе имаат рефунадација, зошто е законска обврска на општината ? 
Директор на ЈП Пелалинк. Училиштата за имаат таа обврска и ја исполнуваат според законската регулатива.
Габриела Илиевска. Кратко резимирам, 19 деца скоро 3 месеци немаат превоз, а ние денес одржуваме Вонредна седница за оваа проблематика зошто денес свативме?! Не разбирам, ако може некој да појасни.
Анета Ѓоргиевска. За сите ученици што живееат над 2 километри оддалечени од образовната установа, следува бесплатен превоз кој што оди преку општина, но блок - дотациите се од надлежното министерство. За сите оние линии каде што нема превоз, на крај на месецот училиштето доставува колку се тие ученици и на трансакциона сметка им се префрлаат финансии.   
Габриела Илиевска. Во ред фала за објаснувањето, но прашањето ми е друго. Зошто се чекаше 3 месеци за овој момент?!
 


Дополнување на Планот за работа на МЈП Пелалинк – Битола за 2024 година, беше ставено на гласање и усвоено едногласно со 19 гласа ЗА.



Вонредната Седница заврши во 09,58 часот.
Вонредната Седницата се снимаше на аудио касети и по нив се водат забелешки.
Вонредната Седницата ја обработи Васка Арсовска Цветаноски.

